Minuti tal-laqgħa numru mija u tnax (112) tal-Kunsill Lokali tal-Imqabba (KLM) li nżammet nhar l-10 t'April 2019 fil-Bini Amministrattiv tal-Kunsill fis-6.20pm (dam ma kien hemm quorum). PREŻENTI: Dr Charlene Muscat Sindku Paul Spiteri Kunsillier Anita Farrugia Kunsillier Anthony Bonello Deputat Segretarju Eżekuttiv (DSE) Nathan Aquilina Ambaxxatur taż-Żgħażagħ Is-Sindku ppresediet il-laqgħa u qalet it-talba. 112.01 Qari tal-ittri ta' apoloġiji; Is-Sindku qalet illi kemm Grace Marie Zerafa kif ukoll Michel Farrugia infurmawha li ma setgħux jattendu u talbet li jkunu skużati. Il-kunsillieri l-oħra qablu b'mod unanimu li jkunu skużati. 112.02 Kunsiderazzjoni u Approvazzjoni tal-Minuti tal-laqgħa 111; Is-Sindku qalet illi bagħtet diversi korrezzjonijiet għall-minuti li kienu pprovduti mid-DSE diversi jiem qabel permezz ta' e-mail fil-16:45 u talbet li jkunu meħuda bħala korretti, moqrija u jkunu approvati b'dawn l-emendi. Paul Spiteri ipproponihom u Anita Farrugia issekondat u dawn kienu approvati unanimament. 112.03 Komunikazzjoni mis-Sindku; 112.03.01 Talba għal refużjoni ta' spejjeż minn individwu wara inċident fi Triq Valletta/Sejba; Il-KLM kellu talba għal refużjoni ta' spejjeż li xi ħadd għamel fuq vettura fi Triq Valletta u oħra fi Triq tas-Sejba. Għad irid jiġi determinat mir-ritratti fejn seħħew l-aċċidenti biex naraw jekk it-triq (jew dik il-parti) kienetx fir-responsabbilita' tagħna. 112.03.02 Ħatra ta' Data Protection Officer; Dwar il-ħatra ta' Data Protection Officer, li fil-każ tal-Imqabba għadu ma kienx appuntat wieħed fiss, is-Sindku qalet illi ma nistgħux nibqgħu hekk. Charlene Muscat qalet illi r-Reġjun Nofsinhar kien se joħroġ tender, iżda. Għaldaqstant kien deċiż li tingħata direct order lil xi ħadd għal sena. Bħala kumpaniji li qed joffru dawn is-servizzi hija qalet li hemm Advisory 21, C planet u Boom Consultancy. Min se jkun l-orħos wieħed, se nipproċedu għal sena. 112.03.03 Proposta ta' twaħħil ta' cctv camera fi Triq Valletta k/m Triq San Bażilju Kienet diskussa l-proposta biex tiġi installat Cctv Camera fi Triq Valletta kantuniera ma' Triq San Bażilju fejn tidjieq it-triq. Is-Sindku qalet illi peress li din iriduha diversi residenti, għandna nagħmlu talba lill-LESA biex dawn l-inħawi jkunu monitored bħalma hija il-Pjazza taż-Żurrieq. 112.03.04 Is-Sindku qalet illi se nibgħatu ittra ta' ringrazzjament lil Nikolai Farrugia li serva bħala Ambaxxatur taż-Żgħażagħ fil-passat u laqgħet lil Nathan Aquilina fil-Kunsill. Id-DSE qal illi t-talba intlaqgħet mid-Dipartiment Gvern Lokali sabiex Nathan Aquilina iservi f'din il-kariga. Aktar tard matul il-laqgħa hija talbet sabiex nibdew ngħaddulu l-e-mails li jkunu jikkonċernaw lilu. 112.03.05 Is-Sindku talbet lid-DSE sabiex jixtri 3 siġriet tal-lumi u 3 tal-larinġ maturi għal Triq Mikelang Sapiano, l-Imqabba. 112.03.06 Is-Sindku semmiet it-talba li għamlet Kylie Fenech dwar is-siegħat żejda li ħadmet fix-xitwa biex tkun kumpensata għal dawk nieqsa fis-Sajf, peress li mhix se tibqa' hawn fis-Sajf li ġej. Hija qalet illi dan se joħloq preċedent għaliex bl-istess argument Eric Brincat irid jaħdem siegħat żejda biex iġib tas-Sajf. Id-DSE qal illi kien diġa' inħoloq preċedent li issa ħadd ma ta kas tiegħu; propju meta telqet l-iskrivana ta' qabel Kylie Fenech li l-KLM kien ta konċessjoni sabiex ma taħdimx in-notice u ma tħall. Il-KLM iddeċieda b'vot unanimu illi Kylie Fenech ma tingħatax kumpens ta' dawn is-siegħat. 112.03.07 Is-Sindku qalet illi il-Viċi Sindku qed t li jsir Coffee Morning fiNigret Night Club. Il-kunsillieri qablu ma din il-proposta. Hija talbet lid-DSE jniżżel il-video biex jintwera lill-kunsillieri preżenti kif fil-fatt sar, liema video se jkun muri waqt iċ-ċerimonja. Charlene Muscat qalet illi kienet għadditilna l-aħħar programm u l- tal-Imqabba se tkun il-Ġimgħa, 12 t'April wara nofsinhar u dan l-award se jkun ippublikat f-Times Magazine. Hija qalet illi għandna nibgħatu lill-Press biex ninfurmawhom dwar dan. 112.03.09 Dwar il-proposti lanterni dekorattivi fil-Pjazza tal-Knisja, is-Sindku qalet illi l-kuntrattur Nexos Street Lighting qiegħdin 'on track'. Sadanittant se ninsistu ma' kuntrattur ieħor biex ilesti l-bilboard li se tkun qed tintrama fil-Pjazza tal-Knisja. 112.03.10 Dwar il-proposta bankina ġdida fi Triq Karmenu Ciantar, is-Sindku qalet illi l-kuntrattur Denfar ma sabx madum tal-pavimentar bl-€10.65-il metru kwadru u għaldaqstant hija kellmet lill-Unique li sab bl-€20.60-il metru kwadru. Sadanittant il-perit ta ta ordni biex il-bankini temporanjament jingħataw lean mix C0. Kien illi €15,000 -paving blocks. Intant issemma il-plot f'nofs Triq Karmenu Ciantar li fadal isir fiha medda tad-drenaġġ u li se jkun għajb illi din mhux se titqabbad mal-medda biex kif titlesta t-triq mit-tarmak terġa' tinfetaħ mil-ġdid. Anita Farrugia staqsiet jekk nistgħux inraqqu' ftit is-Central Strip fl-istess triq. 112.04 Tweġibiet għall-Mistoqsijiet tal-Kunsillieri; 112.05 Kunsiderazzjoni u approvazzjoni tal-Business Plan 2019-21; Is-Sindku ipproponiet emendi oħrajn ġodda għall-Business Plan 2019-2021 u għalhekk ma kienx approvat. Hija qalet illi għandna nippruvaw nittappjaw fondi addizzjonali bħall-planning gain u l-planning fund tal-Awtorita' tal-Ippjanar biex dawn ikunu wkoll integrati ħalli jaqtgħu l-ispiża kapitali tal-bicycle park u tal-bini tal-KLM fuq il-latrina pubblika. 112.06 Konsiderazzjoni u approvazzjoni tat-tieni rapport tal-Bord tal-Intervista għal-librar/a; Dwar ir-rapport tal-Bord tal-Intervisti għal ħatra ta' librara, r-rapport jonqos li jkun iffirmat miċ-Ċerpersin. Dan kien jirrakkomanda lis-Sra Theresa Mackay li llum id-DSE sar jaf illi ma tistax timla' din il-vakanza għaliex irrifjutata. Is-Sindku staqsiet lid-DSE sabiex induru fuq it-tieni persuna, iżda hu qal illi kien diġa' bagħat jinforma lill-oħrajn kollha li ma kienux ġew magħżula. Is-Sindku issuġġeriet illi għandna nieħdu parir mill-Malta Libraries dwar jekk għandhomx persuna ta' riżerva u jekk nistgħux nagħżlu t-tieni persuna jew ormai nerġgħu noħorġu s-sejħa. 112.07 Konsiderazzjoni u approvazzjoni tar-rapport tal-Bord tal-Intervista għal Skrivan/a Skala XV; Il-KLM ikkunsidra r-rapport tal-Bord tal-Għażla li nħatar biex timtela' l-vakanza ta' Skrivan Skala XV. Is-Sindku u Anita Farrugia (membri tal-bord) qablu illi l-marka li ta is-Sur Michel Farrugia kienet 100 fil-100. s-Sur Eric Brincat kien magħżul u approvat mil-KLM f'din il-kariga. Fil-fatt illum beda xogħol. 112.08 Update tal-proġetti: Mentna, Konvoj Sta Marija, Dar tal-Anzjani, l-Pjazza, il-latrina pubblika/Uffiċini tal-Kunsill Lokali tal-Imqabba, l-Ġibjun, t-Trakka tar-Roti u l-Pjazza tal-Knisja; 112.08.01 Is-Sindku tat update tal-Proġett tal-Mentna. Hija qalet illi l-approvazzjoni ta' Transport Malta ħarġet u l-perit applika mal-Awtorita' tal-Ippjanar permezz ta' DNO u issa għandu joħroġ il-permess biex inkunu nistgħu inlestuh. 112.08.02 Charlene Muscat qalet illi l-proġett tal-Green Infrastructure miexi kif ippjanat bl-offerta tagħlaq il-ġimgħa d-dieħla. Dwar dan il-KLM kien ġab estenzjoni taż-żmien mill-Gal Xlokk biex nimplimentawh sal-aħħar ta' Settembru. Hija qalet illi l-kurduni tas-Central Strips u t-trinek għall-irrigazzjoni se jieħdu ħsiebhom tal-MTIP u għaldaqstant il-KLM m'għandux għalfejn jagħamilhom hu. Is-Sindku qalet illi sal-aħħar ta' Settembru il-By-Pass se jkollha wiċċ ġdid. 112.08.03 Charlene Muscat qalet illi d-Dar tal-Anzjani għadna fil-fażi li qed jinstema' l-appell u hija ma kienetx infurmata dwar l-eżitu tiegħu. 112.08.04 Is-Sindku qalet illi dwar il-Pjazza tal-Knisja kif qal il-Permanent Secretary fil-video li intwera waqt il-laqgħa tal-KLM, l-ewwel fażi t hu diġa lest. Issa se jkun hemm l-asfaltar ta' Karmenu Ciantar u dwar dan kollu se jkun hemm Press Conference. Dwar l-offerta pubblika tat-tieni ġibjun is-Sindku qalet illi din għalqet fid-9 t'April. Hija qalet illi għandha informazzjoni illi kien hemm offerti iżda s'issa għadu mhux aġġudikat. Hija qalet illi dan se jkun lest sa wara l-festi u fl-aħħar kwart ta' din is-sena se jibda x-xogħol ta' tisbiħ tal-Pjazza. Dwar il-fanali hija qalet illi bagħatna l-invoice lill-MTIP. Hija qalet illi akkumpanjat lill-uffiċjali tal-MTIP billi ħarġet tħabbat il-bibien biex tispjega l-proġett lin-nies li joqgħodu fil-pjazza. Hija sostniet illi se jkunu ppreparati r-renderings u se jitqassmu lill-Press. Żiedet tgħid illi se joħroġ leaflet u se jitqassam fir-raħal u l-MTIP talbuha tagħmel kuntatt mal-Ministeru biex isir statement biex ħadd ma jkollu l-iskuża li ma jafx xi jkun għaddej. 112.08.05 Dwar ix-xogħlijiet li bdew fil-latrina u aktar 'il quddiem fuq l-Uffiċini tal-Kunsill, Charlene Muscat qalet illi ingħatat prijorita' għal bokka għal-lift għax mhux se nerġgħu inkissru kull ma jkun jkun sar. Hija qalet illi għandna problema bid-direct order għaliex kellna kejl ħażin u l-madum ta' Satariano serva biss għal-latrina tal-irġiel. Noel Mizzi li jinstalla s-suffett bi 18-il spot light għalvalur ta' €2500 ukoll M Tile Layer qed jitlob €700. Charlene Muscat qalet illi fadal naraw min se jagħmel il-bibien u t-twieqi u bank b'wiċċ tal-quartz li fuqu se jeħel is-sink filwaqt li kif jinqabżu l-festi irridu naraw min se jagħmel il-membrane fuq il-bejt ħalli ma jidħolx l-ilma u jtebba' suffett. Hija qalet illi jkun preżenti ukoll il-President tar-Reġjun Nofsinhar peress li se jkunu tawna €1,000 u ta' dan irridu nirrikonoxxuhom billi ssir plakka1 ta' Mejju jew l-11 ta' Mejju il-Festa Nar . Irridu noħorġu l-inviti, u norganizzaw bibita li fiha jkunu mistiedna wkoll ir-Reġjun Nofsinhar bl-istaff b'kollox. 112.08.06 Dwar it-Trakka tar-Roti, Charlene Muscat qalet illi Unique Co Ltd jistgħu jgħinuna fil-preliminaries u site clearance li jinkludu ix-xibka biex ma joħroġx it-trab, is-signage, is-site clearance u l-earthworks. Hija qalet illi dawn se jagħtuna sa €82,000 u se nibdew bil-preliminaries u s-site clearing li skont il-BOQ preżentata jammontaw għal €77,949. Is-Sindku ssuġġeriet li jkun hemm project manager u pproponiet lis-Sur Adrian Mifsud ta' Boom Consultancy għal sitt xhur li jammontaw għal €3,540. Kien hemm qbil unanimu dwar din il-proposta. Hija pproponiet ukoll li tissejjaħ press conference li fiha jkun hemm ukoll it-tfal tat-tielet sena biex dawn iħossuhom kburin li l-proġett hu wieħed propost minnhom. Dwar it-tender document, dan qed jieħu ħsiebu is-Sur Svetlick Flores b'ko-ordinament mal-Perit Audrey Ann Attard mill-Uffiċċju tal-Perit William Lewis. 112.09 L-intervisti għal Segretarju Eżekuttiv; Kien deċiż illi l-intervisti għal Segretarju Eżekuttiv isiru nhar l-Erbgħa 17 t'April fil-5.30pm filwaqt li s-DSE se jdaħħal fil-kalendarju tal-e-mail tfakkira biex Anita Farrugia tkun tista' tattendi laqgħa tar-Reġjun Nofsinhar dan in-nhar fil-5.30pm. Kien deċiż illi l-latrina pubblika tkun inawgurata nhar l-1 ta' Mejju 2019 filwaqt li l-laqgħa tal-KLM se ssir l-għada 2 ta' Mejju 2019. 112.10 Kunsiderazzjoni u Approvazzjoni tal-iskeda ta' pagamenti; Kienet approvata l-iskeda tal-pagamenti numru 560 minbarra item 1. Is-Sindku tat struzzjonijiet lid-DSE biex ilesti ċ-ċekkijiet ta' Master Enterprises, tas-Sur J Vella, ta' Victor Bonello (€100) u tal-ARMS Ltd (€165) biex ix-xogħol fuq il-latrina ma jieqafx peress li s-Sindku se tkun imsiefra u mhux se tkun tista' tiffirmahom. 112.11 Tmiem tal-laqgħa u data tas-seduta li jmiss; Il-laqgħa ntemmet fid-9.00pm u l-KLM se jiltaqa nhar it-2 ta' Mejju. Magħmula minn Anthony Bonello u approvati llum 2 ta' Mejju 2019 minn Dr Charlene Muscat Deputat Segretarju Eżeuttiv Sindku